কাঠে অনেক সময় পোকা ধরে। আমরা খেয়াল করি, কাঠ কিছুদিন রেখে দিলে সেখান থেকে পাউডারের মতো কিছু পড়ছে। এর ভেতরে পোকা ছিদ্র করে পাউডার করে করে কাঠের গুঁড়া ফেলে দিচ্ছে। তেমনি হাড়ের ভেতর যখন মাল্টিপল মায়ালোমা হয়, তখন খেয়ে ফেলে। ফাঁকা ফাঁকা গর্তের সৃষ্টি হয়। আমরা যদি একটি এক্স-রে করি, এমনকি মাথারও যদি একটি এক্স-রে করা হয়, দেখা যায় স্কাল বোন। এই স্কাল বোনের ভেতর কালো কালো দাগ। এর মানে হলো এগুলো সে গর্ত করে ফেলেছে এবং সেখানে এই কোষগুলো বাসা বেঁধেছে। শরীরের নরম হাড়গুলোর ভেতর যখন সে বৃদ্ধি পাবে, তখন যে কারণে দৃঢ়তা থাকে, হাড়ে যে কর্টিলেজ, সে অংশটা একেবারে পাতলা হয়ে যায়। ডিমের খোসার মতো হয়ে যায়। দেখা গেল, সিঁড়ি দিয়ে উঠছে, একটু হয়তো পা পিছলে গেল, হাড় ভেঙে গেল বা এমনিতেও অনেক সময় ভেঙে যায়। আর আঘাত লাগলে তো কথাই নেই। এই হাড়গুলো একেবারেই ভঙ্গুর হয়ে যায় ডিমের খোসার মতো, তখন এগুলো ভেঙে যায়। এতে তার বিভিন্ন জায়গায় হাড়গুলোতে প্রচণ্ড রকম ব্যথা হয়।